### Resumé

Byrådet besluttede på møde den 27. august 2025 at igangsætte en fælles udviklingsproces sammen med SDU for udvikling af permanent universitetscampus og bydelsplan for Nordkajen. En central del af den fælles proces er gennemførelsen af en konkurrence. Programmet foreligger nu til Byrådets godkendelse og består udover selve beskrivelsen af opgaven af en række bilag med fysiske kortlægninger af Nordkajsområdet, baggrund- og byrumsanalyser samt opsamlinger fra aktørinvolvering. Det indstilles, at Byrådet godkender konkurrenceprogram og bilag  med henblik på igangsættelse af den videre proces.

### Sagsfremstilling

**Baggrund og proces frem til i dag**.

Med den årlige stigning i antallet af studerende på [adresse] frem mod fuld indfasning i 2032, er der fra 2030 behov for ibrugtagning af et nyt campusmiljø på [adresse]. Derfor har Byrådet løbende truffet en række beslutninger, der skal sikre fremdriften i arbejdet med dels at omdanne og udvikle Nordkajen fra havneområde til byområde og dels at igangsætte en proces for udviklingen af en permanent campus på [adresse]. Det drejer sig bl.a. om:

* **26. marts 2025**: Byrådet vedtager principbeslutning om **placering af [adresse] på [adresse].**
* **8. april 2025**: Uddannelses- og Forskningsministeriet godkender de 8 nye uddannelser til [adresse].
* **28. maj 2025:** Som et led i det forberedende arbejde med at sikre Nordkajens overgang fra erhvervshavn til byområde, vedtager Byrådet dels en principbeslutning om snarest muligt at indlede forhandlinger med [adresse] om opkøb af arealerne på [adresse], og dels en beslutning om at igangsætte udvikling af helhedsprincipper for Nordkajen som samlet byomdannelsesområde.
* **27. august 2025**: Med baggrund i drøftelser mellem Vejle Kommune og SDU om proces for det kommende universitetsbyggeri, beslutter Byrådet at igangsætte en fælles udviklingsproces mellem SDU og Vejle Kommune for udvikling af [adresse] campusområde på [adresse].
* **1. oktober 2025**: Kommuneplanen vedtages med ændring af lokalplanrammen for Nordkajen til Centerområde. Ændringen skaber den formelle planmæssige ramme for campus og byomdannelse.

**Fælles udviklingsproces for SDU Vejle**

Som beskrevet ovenfor besluttede byrådet den 27. august 2025 at igangsætte en fælles udviklingsproces sammen med SDU for at sikre, at det kommende universitetsbyggeri indtænkes som del af den samlede udvikling af Nordkajen som bydel.

Jf. byrådssagen den 27. august 2025 er det besluttet, at den fælles udviklingsproces skal ende ud med en overlevering til en kommende bygherre af et fælles skitseforslag, der er godkendt af både [adresse] og [adresse], og som dermed indeholder det projekt, som byrådet og SDU i fællesskab ønsker at gå videre med i bygherrens følgende projektering af [adresse] fremtidige fysiske rammer.

**Udvikling af konkurrenceprogrammet og visioner for Nordkajen**

I efteråret 2025 er der arbejdet med at kvalificere det kommende konkurrenceprogram, der nu foreligger til byrådets godkendelse.

[adresse] (bilag 1) beskriver ambitioner og vision, de involverede parter (Vejle Kommune og SDU), Nordkajens forudsætninger, opgaven og den videre proces. Programmet suppleres med en række bilag (bilag 2-7) samt konkurrencebetingelser (bilag 8), der alle indgår i det samlede materiale for den kommende konkurrence.

Byrådet har som led i processen bl.a. drøftet den overordnede fysiske sammenhæng mellem universitetsbyggeriet og den samlede bydel, arkitektur og funktioner i forbindelse med byvandring den 19. maj 2025. Der har desuden været afholdt et visionsmøde for Nordkajen den 20. oktober 2025, hvor Økonomiudvalget, Teknisk Udvalg og gruppeformandskredsen mødtes med SDU til drøftelse af visioner for henholdsvis Campusområdet og det samlede Nordkajsområde, herunder med drøftelse af de særlige snitflader og potentialer, der bliver for at skabe det gode samspil mellem universitetet og den ny bydel.

På baggrund af inputs fra processen og visionsmødet den 20. oktober 2025 er der som en central del af konkurrenceprogrammet formuleret et forslag til en vision for den kommende bydel med 9 politiske ambitioner for udviklingen af Nordkajen. SDU har ligeledes formuleret en vision med ambitioner for det kommende campusmiljø og [adresse] universitetsbygning.

**Konkurrenceopgaven og bedømmelse**

Konkurrencen er første skridt i arbejdet med at udvikle en ny bydel og et nyt universitet på Nordkajen i Vejle. Konkurrencen indeholder følgende opgaver:

* **Nordkajen - bydelsplan**: En bydelsplan for Nordkajen, der består af et hovedgreb, strategier/principper for udviklingen samt en strukturplan.
* **Universitet - bygning**: Et arkitektonisk hovedgreb, der viser hvordan universitetet bliver et ikonisk, inviterende og åbent byggeri.
* **Ung og levende bydel** – aktiviteter: Forslag til hvordan by- og studieliv kan udfolde sig på tværs af årstider, brugergrupper og udviklingsfaser.

Konkurrencen bedømmes af det nedsatte bedømmelsesudvalg bestående af repræsentanter fra Vejle Kommune og [adresse]. Fra Vejle Kommune deltager borgmesteren, 1. viceborgmester, 2. viceborgmester, formand og næstformand for Teknisk Udvalg samt kommunaldirektøren. Fra SDU deltager direktør og rektor. Bedømmelsen sker på baggrund af [adresse] og SDU’s visioner, de vedtagne ambitioner og de 6 arkitektoniske principper for Nordkajen.

**Videre proces**

Den videre proces blev besluttet af Byrådet den 27. august og fortsætter som følgende:

**Fase 0: Forarbejde og prækvalifikation**

Perioden juni 2025-februar 2026 har der været afsat tid til politiske drøftelser i byrådet samt til at involvere interessenter, herunder naboer, foreninger, borgere og erhverv. Økonomiudvalget har i samarbejde med Teknisk Udvalg og gruppeformænd forberedt konkurrenceprogrammet, der indeholder helhedsprincipper for byggeriet og Nordkajsområdet. [adresse] godkendes endeligt i [adresse] og af SDU inden offentlig annoncering og prækvalifikation af tre konkurrenceteams.

* December 2025: Teknisk Udvalg, Økonomiudvalg og byråd behandler godkendelse af konkurrenceprogram og bilag.
* December 2025: Prækvalifikation - konkurrencen annonceres.
* Januar-februar 2026: Prækvalifikation - faglig/administrativ udvælgelse af tre teams på baggrund af referencer mv.

**Fase 1: Konkurrence**

De tre teams udvikler i februar-april 2026 hver forslag til en bydelsplan for Nordkajsområdet, et arkitektonisk hovedgreb for universitetet og forslag til by- og studieliv. Byrådet og SDU drøfter forslagene  i april 2026, og der udpeges et vinderteam.

* Februar-maj 2026: Tre udvalgte teams arbejder med opgaven.
* April 2026: Bedømmelsesudvalg på studietur – inspiration til campus, info om bedømmelsesproces og valg om faglig sparring ifm. Bedømmelsen.
* April 2026: Tre teams præsenterer for byrådet, SDU og faglige unge, der alle kommer med input til bedømmelsesudvalget.
* Maj 2026: Bedømmelsesudvalget udpeger vinderteam og anviser rammer for den videre bearbejdning af vinderforslaget.

**Fase 2: Bearbejdning og færdiggørelse**

Jacobine Vestergaard deres forslag til et endeligt forslag. Byrådet og interessenter i området inddrages i viderebearbejdningen. Det endelige forslag forelægges til godkendelse i byrådet.

* Maj-juni 2026: Vinderteam bearbejder forslag
* Juni 2026: Mellempræsentation for BY og [adresse]. Mulighed for spørgsmål og bemærkninger
* Juni-August 2026: Aktørinvolvering (fx borgere, studerende, foreninger etc.)
* August-September 2026: Teamet færdiggør forslag
* Oktober 2026: Endelig godkendelse af forslag TU/ØU/BY og [adresse]

**Fase 3: Videre proces**

* Oktober 2026: Universitetsforslag overleveres til bygherre for videre udvikling og opstart lokalplan.
* Oktober 2026: Bydelsplan kan videreudvikles/detaljeres.

### Klima og resiliensvurdering

Med konkurrencen søges der forslag, der integrerer bæredygtighed og klimatilpasning som en naturlig del af løsningen. Konkurrencens deltagere skal bl.a. arbejde med grønne forbindelser, regnvandshåndtering og stormflodssikring.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler Byrådet at godkende konkurrenceprogrammet (Bilag 1) inkl. bilag (Bilag 2-8)

### Beslutning

Anbefalet.

Lennarth Svendsen var fraværende.